Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Xatırladaq ki, rusiyalı siyasətçi Aleksey Navalnı fevralın 16-da Rusiyanın Yamalo-Nenetsk Muxtar Dairəsinin Karp qəsəbəsindəki cəzaçəkmə koloniyasında qan laxtalanmasından (tromb) vəfat edib.
Mənbə:“Mediazona” “Telegram” kanalı
Ağırlıqqaldırma üzrə tanınmış mütəxəssis, Əməkdar məşqçi, Fəxri Bədən Tərbiyəsi və İdman Xadimi Qubad Cəbrayılov dünyasını dəyişib.
Oxu.Az xəbər verir ki, bu barədə Azərbaycan Ağırlıqqaldırma Federasiyasını rəsmi “Facebook” səhifəsi məlumat yayıb.
Qeyd edək ki, Qubad Cəbrayılov 1939-cu il aprel ayının 15-də Masallı rayonunda anadan olub.
Karyerası ərzində ağırlıqqaldırma üzrə yüngül çəkidə Respublika rekordçusu, çempionu və mükafatçısı olub, idman ustası normativini yerinə yetirib, Respublika yığma komandasının üzvü kimi müxtəlif miqyaslı yarışlarda Azərbaycanı təmsil edib.
Xətai Rayon Məhkəməsində Bakıda ailəsinin beş üzvünü amansızlıqla qətlə yetirməkdə şübhəli bilinən 1999-cu il təvəllüdlü Əhməd Əhmədov barəsində ekspertiza keçirilməsi ilə bağlı təqdimata baxılıb.
Bununla bağlı Qafqazinfo.az məlumat yayıb.
Xətai Rayon Məhkəməsi təqdimatı əsaslı hesab edib.
Hakim Rəfail Sadıqovun sədrliyi ilə keçirilən prosesdə verilən qərara əsasən, Ə.Əhmədovun tibbi-ekspertizadan keçirilməsi üçün ixtisaslaşmış xəstəxanaya aparılmasına icazə verilib.
Ə.Əhmədov 20 gün müddətində stasionar qaydada ekspertizadan keçiriləcək, psixi xəstəliyinin olub-olmaması haqda rəy veriləcək.
15:08"Bakıda ailəsinin beş üzvünü amansızlıqla qətlə yetirməkdə şübhəli bilinən 1999-cu il təvəllüdlü Əhməd Əhmədovun Respublika Psixiatriya Xəstəxanasına yerləşdirilməsi ilə bağlı məlumat yayılıb.
APA-nın əldə etdiyi xəbərə görə, Əhməd Əhmədov hazırda Bakı İstintaq Təcridxanasındadır və orada saxlanılır.
Əhməd Əhmədov barəsində ekspertiza keçirilməsi ilə bağlı təqdimat bu gün məhkəməyə daxil olub.
Təqdimata yaxın müddətdə Xətai Rayon Məhkəməsində baxılacaq.
Məhkəmənin qərarına əsasən, barəsində tibbi-psixi ekspertizanın keçirilməsi ilə bağlı Əhməd Əhmədov Respublika Psixiatriya Xəstəxanasına göndəriləcək və orada bir müddət müşahidə altında saxlanılacaq.
Qeyd edək ki, ötən gün Qafqazinfo.az saytı Əhməd Əhmədovun Respublika Psixiatriya Xəstəxanasına köçürüldüyü ilə bağlı məlumat yayıb.
Bu gün - fevralın 22-də Fransa Ermənistana yeni silah partiyası göndərəcək.
Məlumata görə, Fransa tərəfi İrəvana 250 kilometr məsafədə rəqibin təyyarələrini aşkar etməyə imkan verən üç ədəd “Ground Master” radarı (GM 200), həmçinin gecəgörmə cihazları və durbinlər göndərəcək.
Həmçinin qeyd edilir ki, tərəflər arasında imzalanan müdafiə sahəsində əməkdaşlıq sazişində Fransa ordusunun bu il erməni hərbçiləri üçün 3 dağ döyüş hazırlığı kursu keçirməsi nəzərdə tutulur.
Qeyd edək ki, 2023-cü il oktyabrın 23-də Ermənistanın müdafiə naziri Suren Papikyanın Fransaya səfəri zamanı Ermənistan və Fransa arasında müdafiə sahəsində əməkdaşlıq haqqında saziş imzalanıb.
Azərbaycan Respublikasının Prezidenti İlham Əliyev və Birinci vitse-prezident Mehriban Əliyeva Xalq yazıçısı Mövlud Süleymanlının dəfn mərasiminə əklil göndərib.
Xatırladaq ki, Xalq yazıçısı Mövlud Süleymanlı beyninə qansızma (insult) diaqnozu ilə bir neçə gün əvvəl xəstəxanaya yerləşdirilmişdi.
Bu gün səhər saatlarında Qəbələ rayonunun Aydınqışlaq kəndindəki taxta sexinin ərazisində 1985-ci il təvəllüdlü Tural Abdurahmanovun meyiti aşkar edilib.
APA xəbər verir ki, meyitin müayinəsi zamanı onun boyun damarının kəsildiyi müəyyən olunub.
Şəxsin intihar etdiyi ehtimal olunur.
Həmçinin, Tural Abdurahmanovun son üç-dörd il ərzində alkoqol asılılığından və psixi pozuntulardan əziyyət çəkdiyi bildirilir.
Tural Abdurahmanov kənddə qəssab işləyib.
Bildirilir ki, o, bu gün səhər saatlarında ailə üzvləri ilə vidalaşaraq bıçaq götürüb və yaxın dostunun həyətində heyvan kəsmək adı ilə evdən çıxıb.
Faktla bağlı Qəbələ Rayon Prokurorluğunda araşdırma aparılır.
Facemark.az 16 mart tarixində “Baku Marriott Boulevard Hotel”də keçiriləcək Vergi və Mühasibatlıq Zirvəsinin təşkilatçıları ilə müsahibə hazırlayıb.
Həmin müsahibəni təqdim edirik:""“Good Finans” şirkətinin direktoru Vüsal Səlimov"- Vüsal bəy, ölkəmizdə demək olar ki, hər sahə ilə bağlı müxtəlif forum və konfranslar keçirilir.
Vergi və Mühasibatlıq Zirvəsini fərqləndirən amillər sizcə, nələrdir?
- Bu zirvənin əsas üstünlüyü elmtutumlu olması və işlərə, suallara praktiki yanaşmadır.
İştirakçılar sərbəst şəkildə sualları bol vaxtdan istifadə edərək ünvanlaya və cavab ala bilərlər.
Eyni zamanda, zirvədə təsadüfi spiker yoxdur və hər bir spiker tam diqqətlə seçilir.
Buna görə də peşəkarlardan bilik və təcrübə əldə etmək xeyli asanlaşır.
- Zirvə zamanı neçə panel və spiker nəzərdə tutulub?
Spikerlər hansı amillərə əsasən seçilib dəvət edilir?
Yerli yoxsa xarici spikerlər üstünlük təşkil edəcək?
- Zirvədə 3 panel və 15-dən çox spiker nəzərdə tutulub.
Əsasən yerli böyük şirkətlərdən və bizneslərdən spikerlər dəvət edilib.
- Zirvədə iştirak etmək istəyən oxuculara nələr demək istəyərdiniz?
- İlk tövsiyəm odur ki, əvvəlcədən suallar hazırlasınlar.
Çay və yemək fasilələrində də spikerlərə yaxınlaşıb suallarını ünvanlaya bilərlər.
Digər tərəfdən, dövlət orqanlarından dəvət edilən spikerlərlə görüş fürsəti bu vaxta qədər cavabını tapmaqda çətinlik çəkdikləri sualların cavablarını almaq üçün əsil tapıntıdır.
“Good Finance” şirkətinin vergi konsultantı Teymur Əşrəf"- Vergi və Mühasibatlıq Zirvəsinin yerli şirkətlərə və ümumilikdə biznes mühitinə nə kimi faydaları olacaq?
- Ötənilki tədbirin təhlili göstərdi ki, zirvədə əhatə olunmuş mövzular təkcə maliyyə-mühasibat istiqamətində yox, bütövlükdə idarəetmə sahəsində aktuallıq daşıyır.
İstər özəl, istərsə də dövlət sektorunu təmsil edən ekspertlər vacib məqamlara toxunmuş, çıxışlar, sual-cavab formatında irəli sürülmüş bir sıra tezislər ənənəvi və sosial media platformalarında geniş müzakirələrə səbəb olub.
Eyni yanaşmanın builki tədbirdə də təkrarlanması və daha əhatəli olması gözlənilir.
Çünki biznes proseslərin dinamikliyi fonunda maliyyə-mühasibat sektorunun daxilində də yeni yanaşmalar təzahür edir, üstəlik bu proses qanunvericilikdə olan dəyişiklikləri də paralelində gətirir.
- Bu il zirvənin sloqanı “Düzgün hesab” seçilib.
- Tədbirin “Düzgün hesab” sloqanı ilə keçirilməsinə gəldikdə isə, biznesin inkişafı və risklərinin minimuma endirilməsi hərtərəfli ölçüb-biçməkdən, yəni düzgün hesab edə bilməkdən keçir.
Biznesin daxilində “Düzgün hesab” edənlər isə mühasiblər və maliyyəçilərdir.
- Zirvədə iştirak etmək istəyən oxuculara nələr demək istəyərdiniz?
- Tədbir iştirakçılarını maraqlı məzmunla yanaşı əla ünsiyyət və şəbəkələşmə gözləyir.
Əmin olsunlar ki, tədbirin xoş təəssüratını uzun müddət unuda bilməyəcəklər.
Vergi və Mühasibatlıq Zirvəsinin layihə koordinatoru Nərmin Nuriyeva"- “Facemark” və “Good Finance” şirkətlərinin təşkilatçılığı ilə ölkəmizdə artıq II dəfədir Vergi və Mühasibatlıq Zirvəsi keçirilir.
Keçən ilki tədbir öz möhtəşəmliyi ilə yadda qalmışdı.
Bu il tədbirdə bizi hansı yeniliklər gözləyir?
- Bəli, ötən il olduğu kimi bu il də Vergi və Mühasibatlıq Zirvəsinə maraq olduqca böyükdür.
VMZ2023 ölkəmizdə istər format, istərsə də təşkilatçılıq baxımından müsbət istiqamətdə fərqlənən layihələrdən biri oldu.
Digər təcrübələrimizdən yola çıxaraq, həmçinin yeni təkmilləşdirmələr apararaq Vergi və Mühasibatlıq Zirvəsi 2024 üçün hazırlıq işlərinə başlamışıq.
Qeyd etmək istərdim ki, yaxın günlərdə VMZ2023-ün moderator və spikerlərinin çıxışlarından hazırlanmış icmal kitabça da oxuculara təqdim olunacaq.
- Hazırda təşkilati işlər hansı mərhələdədir?
Ümumiyyətlə tədbirə maraq VMZ2023-lə müqayisədə nə dərəcədədir?
- Təşkilati işlərə yanvar ayının ilk həftəsindən başlamışıq, hazırlıq sürətlə davam edir.
Tədbir günündən sonrakı müddətdə də işlərimiz davam edəcəkdir.
Vergi və Mühasibatlıq Zirvəsi 2024-ə maraq ötən il ilə müqayisədə deyərdim ki daha çoxdur.
- Zirvədə iştirak etmək istəyən oxuculara nələr demək istəyərdiniz?
- Vergi və Mühasibatlıq Zirvəsi 2024-ün panellərindən biri Vergi Məcəlləsində edilmiş son dəyişikliklərə həsr olunub.
Mənim fikrimcə, qeyd olunan mövzu bu sahədə çalışan, həmçinin sahəyə maraqlı olan şəxslər üçün gündəm təşkil edir.
Onlar tədbirə qatılaraq bu və digər mövzular üzrə müzakirələrə qoşula, həmçinin onları maraqlandıran suallara cavab tapa bilərlər.
Tədbirimiz “networking” və əlaqələrin möhkəmləndirilməsi üçün olduqca böyük platforma rolunu oynayır.
İnanırıq ki, iştirakçılarımıza bu istiqamətdən də faydalı olacağıq.
“O, hələlik “Dinamo”da öz potensialını açmayıb”.
Oxu.Az-ın məlumatına görə, bunu “Neftçi”nin futbolçusu Filip Ozobiç Xorvatiya təmsilçisi “Dinamo”nun formasını geyinən Azərbaycan millisinin üzvü Mahir Emreli barədə danışarkən deyib.
Azərbaycan yığmasının da şərəfini qoruyan 32 yaşlı yarımmüdafiəçi Zaqreb təmsilçisinin zəngin tarixçəsinin olduğunu xatırladıb:“Orada da Mahirlə görüşmüşük.
Bu komandada oynadığı üçün məmnundur”.
Qeyd edək ki, Xorvatiyada anadan olan Filip Ozobiç 2023-cü ilin yayından “Neftçi”nin formasını geyinir.
Xaçmaz rayonunda intihar hadisəsi baş verib.
“Unikal”ın məlumatına görə, rayonun Maqsudkənd kənd sakini, 1993-ci il təvəllüdlü Yusif Qəhrəman oğlu Qəhrəmanov özünü asaraq intihar edib.
Onun meyiti müayinə olunması üçün Səhiyyə Nazirliyinin Məhkəmə-Tibbi Ekspertiza və Patoloji Anatomiya Birliyinin rayon şöbəsinə təhvil verilib.
Hadisə ilə bağlı araşdırma aparılır.
“Fransa Azərbaycanı törətmədiyi cinayətlərdə ittiham etməklə Cənubi Qafqaz regionunda hələ də əlavə gərginlik yaradır”.
“Makronun Qarabağ ermənilərinin qayıtması məsələsi ilə bağlı açıqlamalarını izah etmək çətindir, çünki hətta Ermənistan da bu mövzuya toxunmağı dayandırıb.
Bir çox avropalı siyasətçi üçün bu mövzu gündəmdən çıxsa da, Fransa regionda bütün səviyyələrdə əlavə gərginlik yaratmaqda davam edir”, - o vurğulayıb.
F.Hüseynəliyev qeyd edib ki, Fransanı Azərbaycan ərazilərinin 30 ildən çox işğal altında qalması narahat etmirdi:""“Amma bu ölkə Qarabağ ermənilərinin hüquqlarını ciddi şəkildə müdafiə edir, Azərbaycanı qeyri-mütənasib güc tətbiqində ittiham edir, eyni zamanda sərhəddə ilk atəşi kimin açdığına məhəl qoymur”.
“Fransa liderinin birtərəfli mövqeyinin şahidi oluruq.
Parisin qlobal məqsədi Cənubi Qafqazda mövqelərini gücləndirməkdir.
Lakin bunu Azərbaycanda həyata keçirə bilməyəcək.
Bu ölkə Gürcüstanda da bu istiqamətdə ciddi uğur qazanmayacaq.
Bu mənada, Fransanın güclü təsirinin olduğu təkcə Ermənistandır”, - İnformasiya agentliyinin direktoru əlavə edib.
Onun sözlərinə görə, Fransa Cənubi Qafqazda sabitliyin pozulmasında maraqlıdır, çünki Bakı ilə İrəvan arasında sülh sazişi imzalanarsa, Ermənistanı müdafiə etmək üçün əlavə oyunçulara ehtiyacı qalmayacaq:""“Azərbaycanla sülh sazişinin imzalanması Ermənistana Türkiyə ilə münasibətlər qurmaq üçün yeni imkanlar açacaq, re...
Ermənistanın onu müdafiə edəcək əlavə qüvvələrə, xarici oyunçulara ehtiyacı olmayacaq.
Buna görə də Fransa hazırda sülh sazişinin imzalanmasının vaxtını mümkün qədər gecikdirməyə çalışır”.
“Microsoft” şirkəti “Windows 11 23H2” əməliyyat sisteminin yeni mərhələsinin başlandığını elan edib.
“Windows 11”in köhnə versiyaları ilə işləyən uyğun cihazlar avtomatik olaraq yeni versiyaya yenilənəcək.
Şirkət qeyd edir ki, yeniləmə dəstəyi başa çatmış və ya dayanmaq üzrə olan “Windows 11” kompüterlərinin təhlükəsizliyini və funksionallığını təkmilləşdirmək üçün nəzərdə tutulub.
Beləliklə, yeniləmə “Windows 11 21H2 və 22H2” sistemli kompüter istifadəçilərinə təsir edəcək.